**Kommissorium for arbejdsgruppen**

**”Samarbejdende aktiviteter på Grundforløb 1 og 2.**

**Et samarbejde mellem skole og ansættende myndigheder”**

Arbejdsgruppens opgave:

”Aktiviteter på Grundforløb 1 og 2, der er i samarbejde mellem skole og ansættende myndigheder”.

Interessenter i forhold til arbejdsgruppens opgave:

Interessenter i forhold til arbejdsgruppens opgave er ansættende myndigheder og skolen.

Arbejdet berører og målrettes eleverne på de Social- og Sundheds-rettede Grundforløb, der afholdes

på skolens egne lokationer.

Målet med det igangsatte arbejde:

Målet er at få så kvalificerede elever som muligt ind på hovedforløbet.

At kvalificere eleverne så godt som muligt til start på hovedforløbet.

Succeskriterie:

Succeskriteriet er, at de elever, der gennemfører et Grundforløb, er klar til hovedforløbet.

At eleverne bliver afklaret omkring uddannelsen og fremtidigt jobvalg.

At sikre samarbejdet mellem ansættende virksomheder og skolen.

Beskrivelse af arbejdsgruppens opgaver:

- Sikre at årshjulet for Grundforløbs-aktiviteter, der involverer ansættende myndighed, er

opdateret og tilgængeligt på skolens hjemmeside.

- Udvikle, planlægge og koordinere Virksomhedsforlagt oplæring og lignende aktiviteter

for Grundforløb 1 og Grundforløb 2.

- Ajourføre, udvikle, opdatere og ensrette materialer og procedurer, der anvendes i de samarbejdende

aktiviteter.

- Videreformidle gruppens arbejde til interessenter.

- Sikre fortsat udvikling af samarbejdende aktiviteter.

Gruppens medlemmer:

Arbejdsgruppen skal være bredt repræsenteret fra kommunerne.

Arbejdsgruppen er fra skolens side repræsenteret af VFO-administrativ, uddannelsesleder og adm. Koordinator samt underviserrepræsentant fra Grundforløb 2.

Derudover inviteres relevante samarbejdspartnere efter behov.

Arbejdsgruppens medlemmer i 2024:

Kristina Børsholt eller Trine Rath Lindskov Nielsen, uddannelseskoordinator Kerteminde kommune

Lene Frandsen, uddannelses og Udviklingskoordinator Assens kommune

Claus Asgar Brandstrup, uddannelseskoordinator/Teamleder Odense kommune

Marianne Rask, uddannelseskoordinator, Nyborg kommune

Pernille Rohde, uddannelsesleder, Social- og Sundhedsskolen Fyn

Kathrine Henriksen, VFO-administrativ, Social- og Sundhedsskolen Fyn

Jette Duus Hansen, adm. Koordinator, Social- og Sundhedsskolen Fyn

Intern opgavefordeling i arbejdsgruppen:

Adm. koordinator (mødeindkaldelse, udarbejder dagsorden og referater).

Gruppens forhold til den “ydre” organisation:

Arbejdsgruppen refererer til strategisk LUU.

Arbejdsgruppen orienterer på Fælles Samarbejdsmøder. Uddannelsesleder sikrer dette.

Arbejdsgruppen er beslutningsdygtig.

Tidsplan for arbejdsgruppen:

Arbejdsgruppen startede i foråret 2017 og har foreløbig ingen slutdato.

Faste opgaver for arbejdsgruppen:

- Årshjulet opdateres en gang årligt ved udgangen af oktober om samarbejdende aktiviteter.

- Referat og bilag bliver lagt tilgængeligt på Skolens hjemmeside efter møder.

- Sikre fortsat udvikling af samarbejdende aktiviteter, materialer og procedure